《烈皇帝御书松风二字顾苓得之某司香遂揭于斋中 其三》
明代·顾景星

玉露园陵满，珠丘蔓草新。南阳无赤伏，北阙丧黄巾。

弓剑桥山痛，衣冠汉庙神。千秋浑寂寞，遗墨宝幽人。

作者简介：（1621—1687）明末清初湖北蕲州人，字黄公，号赤方。明贡生。康熙十八年，荐举博学鸿词科，以病辞。记诵淹博，著述甚富。有《白茅堂集》、《读书集论》、《贉池录》等。
沧海遗珠